რაზან ზაიტუნეჰი

რაზან ზაიტუნეჰი (; დ. 29 აპრილი 1977, სირია) — სირიელი ადამიანის უფლებათა დამცველი და სამოქალაქო საზოგადოების აქტივისტი. აქტიურად ჩართული იყო 2011 წლის პროტესტებში, რის შედეგად, იძულებული გახდა დამალულიყო მას შემდეგ, რაც სირიის მთავრობა ბრალი დასდო მას უცხოელ აგენტობაში, ხოლო მისი ქმარი დააკავეს. ზაიტუნეჰი იკვლევდა ადამიანის უფლებებს სირიაში, სირიის ადგილობრივი საკოორდინაციო კომიტეტებისთვის.

 ბიოგრაფია 
1999 წელს დაამთავრა სამართლის სკოლა და 2001 წლიდან დაიწყო ადვოკატად მუშაობა. 2001 წლიდან პოლიტიკურ პატიმართა დაცვის ადვოკატთა გუნდის წევრია. იმავე წელს რაზანი „სირიის ადამიანის უფლებათა ასოციაციის“ (HRAS) თანადამფუძნებელი გახდა. 2005 წელს, რაზან ზაიტუნეჰი დააარსა „SHRIL“ (სირიის ადამიანის უფლებათა საინფორმაციო ლინკი), რომლის მეშვეობითაც იგი განაგრძობს სირიაში ადამიანის უფლებათა დარღვევების შესახებ ინფორმაციის მიწოდებას. 2005 წლიდან, რაზან ზაიტუნეჰი ასევე აგრძელებს სირიაში პოლიტპატიმრების ოჯახების მხარდასაჭერად შექმნილი კომიტეტის აქტიურ წევრობას.

2011 წლის 27 ოქტომბერს, რაზანი აზრის თავისუფლებისთვის დაჯილდოვდა სახაროვის სახელობის პრემიით, ოთხ სხვა არაბთან ერთად. ამაზე ადრე დააჯილდოვა ანა პოლიტკოვსკაიას ჯილდოთი. 2013 წელს, რაზან ზაიტუნეჰი დაჯილდოვდა ქალთა სიმამაცის საერთაშორისო ჯილდოთი.

2013 წლის დეკემბერში, პრო-ოპოზიციურ საიტებზე გავრცელდა ინფორმაცია, რომ ზაიტუნეჰი და მისი მეუღლე, ვაელ ჰამადეჰი, ასევე მისი ორი კოლეგა, სამირა ხალილი და ნაზემ ჰამადი, ოპოზიციის მიერ კონტროლირებად ქალაქ დუმასიდან, რომელიც დამასკის ჩრდილოეთით მდებარეობს, გაიტაცეს. 2015 წლის დეკემბრის ჩათვლით, მათი ადგილსამყოფელი ჯერ კიდევ უცნობია, ხოლო გამტაცებლების ვინაობა გაურკვეველია. თუმცა, გატაცებაში ეჭვმიტანილია ისლამისტური დაჯგუფება — ისლამის არმია.

რესურსები ინტერნეტში

პროფილი Huffington Post-ზე

სქოლიო

კატეგორია:დაბადებული 29 აპრილი
კატეგორია:დაბადებული 1977
კატეგორია:სირიელი ფემინისტები
კატეგორია:სირიელი ადამიანის უფლებათა დამცველები
კატეგორია:სირიელი ქალი ადვოკატები
კატეგორია:სახაროვის პრემიის ლაურეატები